section_heading: Životopis
paragraph_text: Član je i jedan od osnivača Umjetničke organizacije Artikulacije, koja je izdavač istoimenog književnog časopisa te organizator Alpe Adria Festivala mladih pisaca. Uz Eneriku Bijač i Zvonka Todorovskog, jedan je od inicijatora osnivanja Podravsko-prigorskog ogranka Društva hrvatskih književnika sa sjedištem u Koprivnici. Aktualni je predsjednik ogranka.